Green Park

Green Park (oficiale angle The Green Park, signifante La Verda Parko) estas unu el la reĝaj parkoj en Londono. La parko kovras areon de 16 hektaroj kaj formas gravan ligon inter Hyde Park (nordokcidente) kaj Sanktajakoba Parko (oriente). Kune kun Kensington Gardens, tiuj parkoj formas kvar-kilometran longan verdan strion en centra Londono, interrompitan nur per kelkaj stratoj. Male al la najbaraj parkoj, Green Park havas neniujn konstruaĵojn, statuojn, fontanojn aŭ lagetojn. Ĝi konsistas tute el arbarkovritaj herbejoj. La parko estas limita en la sudo fare de Constitution Hill, en la oriento de Queen's Walk kaj en la nordo de Piccadilly. Ĝi renkontas St. James's Park ĉe la Queen Victoria Memorial kontraŭ la enirejo al Palaco Buckingham. La plej proksima metrostacio estas samnoma, do Green Park. La parko unue estis registrita en 1554, kiam Thomas Wyatt gvidis ribelon kontraŭ la geedziĝo de Maria la 1-a kun Filipo la 2-a de Hispanio. La historio de la parko devenas de la tempo de Henriko la 8-a. Longe ĝi estis ŝatata loko por dueloj de britaj aristokratoj. La parko estis barita en 1668 fare de Karlo la 2-a, kiu ankaŭ loĝigis cervojn kaj havis domon konstruita por la kontrolisto. La parko tiam estis konata kiel Upper St. James's Park, sed la nomo estis ŝanĝita al Green Park en 1746. La parko estis malfermita al la publiko en 1826 . Galerio Referencoj Eksteraj ligiloj Oficiala retejo Virtuala vojaĝo en Verda Parko